cyanic-selkie/wikianc huggingface dataset:
Печалбари
Овие се најтажните зборови што ги проговорил некој печалбар во македонската драма. Во овој цитат Костадин ја насетува својата судбина. Можеби Панов намерно ова го направил сè со цел да го стави читателот на размислување, каков е животот на печалбарите и низ каков тежок период поминуваат на печалба за да заработат парче леб. Кога Костадин мислел дека ја остварил својата цел, кога со Симка живееле убав живот и чекале принова, иднината ја нарушува Јордан кој доаѓа по своите пари. Нивната средба не е нималку пријатна бидејќи меѓу нив двајца доаѓа до конфликт. И покрај тоа што Костадин го моли Јордан да го остави барем уште една година да се порадува со својот пород, да сети таткова радост, тој е немилосрден велејќи дека не е негово да мисли на пелени, туку на пари.
Костадин заминува на печалба, но не по своја желба. Надвор од селото. Во природата. Големо старо дрво. Планинска патека води на печалбарската чешма. Тоа е место на печалбарската разделба. Кога завесата се крева, десно веќе седнала мала група печалбари, прва пристигната на местото на разделбата; седам, пијам и замислено пеам.
Во наредниот чин Костадин веќе се спрема за на печалба. Се збогува со Симка и со Божана. Прима од нив совети, но и ги прекорува и остава аманет детето што ќе се роди да го носи името на неговиот татко. Испратен е со песна впрочена како што тоа бидува со традицијата. За традиционалното испраќање на печалбарот поканува и моментот кога `рснува тапанот и зурлата, кога се прават и последните адети пред тргнувањето Тука е и размислувањето на Корама Атенас кој најубаво ја пишува тежината на печалбата. “...Разделба е разделба!... И камен на шијата полесно се носи од пустата печалба!“
Структура на драмата
„Печалбари“ е драма во четири чина и драмско дејство развиено во пет етапи. Таа е битово-социјална драма со мотиви од печалбарскиот живот. „Битово“ значи дека е опфатен начинот на живеење, обичаите на Македонците; „социјален“ - судирот меѓу богатите и сиромашните и печалбарството - како нужност да се спечали. Темата во драмата е љубовта на двајца млади, поради која момчето е принудено да оди на печалба. Во драмата се испреплетуваат неколку мотиви: мотивот на парите, мотивот на љубовта, на традицијата и на печалбарството. Парите се сепак движечкиот мотив, тие се средство за живот, за богатење, за купување невеста, за уништување на семејството, за одење на печалба и смисол за живеење (на Јордан му се и срце и душа). Идејата е да го прикаже животот на Македонците во првата половина на XX век. Дејствието се случува во едно село во Западна Македонија (освен една сцена во Белград) кон крајот на триесеттите години од XX век.
Прв чин
На почетокот од драмата е претставена богата македонска куќа, домот на девојката Симка. Преку разговорот на Симка со своето помало братче Стојче, авторот нè воведува во светот на драмата. Таа му дава да јаде и го распрашува што дознал. Тој кажува дека уште утрото се најавиле стројници од две страни: од Ѓурѓиновци за Јован (од богато семејство) и од Итромановци за Костадин (сиромашен, но Симка го сака). Братчето е наклонето кон побогатите бидејќи тие ќе му дадат повеќе подароци, на што Симка му одвраќа:
"Магаре ниедно! Уште од малечко со татковите очи гледа..."
Јордан е нивниот татко, богат лихвар, кој гледа се низ призмата на парите. Во куќата доаѓа прво Божана, мајката на Костадин. Во разговорот со Рајна, мајката на Симка, дознаваме дека таа е вдовица и дека Костадин е нејзиното единствено дете за кое би направила сè. Се појавува Јордан, кој е многу љубезен со Божана. Таа веднаш му кажува за што е дојдена - да ја побара Симка за Костадин. Јордан се согласува, го пофалува Костадин како млад, здрав и работлив, но споменува дека тој не бил на печалба, па веројатно нема пари за да гледа семејство и да си ја откупи невестата. Тој ја кажува цената - триесет лири, облека, појас, сребрен саат. итн. Божана го пренесува ставот на Костадин, дека тој не сака да плаќа за невестата, сака да го одмине тој ред. Тој би ги направил сите адети, но да не ја купува невестата. Јордан не сака ни да слушне. Веднаш по заминувањето на Божана доаѓа Ѓорше, сиромашен селанец, кој бара пари на заем од Јордан. Тој му дава, го запишува во лихварскиот тефтер и се договара по печалба да му ги врати со камата. Стојче, синчето, му помага на својот татко, му го носи тефтерот и всушност го учи занаетот. На крајот од првиот чин доаѓа стрико Кољо, како стројник за Јован. По вообичаените поздрави и понудената ракија, Кољо го тера редот и кажува за Јован. Го фали - здрав, млад, работлив, кој е сè уште во Белград на печалба. Јордан веднаш се сложува да ја даде Симка за него, повторно ја кажува својата цена, малку се ценкаат и на крај си подаваат рака. Ја повикуваат Симка, која заради редот ја прашуваат дали сака да се омажи за Јован. Таткото знае дека таа го сака Костадин, но за него тоа ништо не значи. Со солзи во очите, ќерката послушно прифаќа и стрико Кољо ја дарува. Нејзините другарки ја започнуваат обредната песна за свршувачка со што се доловува фолклорниот амбиент.
Втор чин
Во сиромашната куќа на Божана и Костадин, мајката и синот разговараат за Симка. Костадин не може да се помири дека нема да живее со неа и ги проколнува парите - кои се најважни во светот на Јордан. Костадин како носител на новото сфаќање ги искажува следните зборови:
Мајката го советува да оди на печалба, да заработи, за да може да ја оствари својата цел, но Костадин одбива. Не сака и тој како неговиот татко да ги остави коските на печалба. Го искажува својот став кон печалбарството - зло на сиромашните, кое од нив прави робови. Доаѓа пријателот на Костадин, Зафир, кој му кажува дека ја свршиле Симка за Јован. Костадин, изреволтиран, трга да ја грабне Симка. Симка, патријархално воспитана, не сака да бега, не сака да се посрамоти, му кажува дека сега е свршена, но сепак љубовта кон Костадин победува, и покрај се таа решава да избега за него. Но, во тој момент се појавува Јордан кој го спречува грабнувањето и се пазари со Костадин. Јордан му позајмува пари, а Костадин прифаќа поради молбите на Симка.
Трет чин
Претставена е семејната хармонија во домот на Костадин, љубовта меѓу младоженците и среќата заради бебето што го очекуваат. Доаѓа Божана која најавува дека Јордан сака да ги посети. Тоа предизвикува вознемиреност кај младите. Неговото доаѓање и однесување кулминира во ужасна расправија. Тој си ги сака своите пари по секоја цена. Не му е важна среќата на ќерката, ниту се сожалува на молбите од Костадин да почека уште малку за да го види барем бебето кога ќе се роди. Расправијата го достигнува својот врв на крајот од оваа слика:
"Костадин: Ти немаш срце, Јордане!" "Јордан (потсмешливо): Море, парите ти се и срце и душа! Без нив ништо не можеш!... Секој чесен печалбар си ја стега торбата..." "Костадин: Молчи, не зборувај!... Тие се толку чесни, та дури и не знаат дека за тебе работат, долг да ти отплатуваат. Молчи, Јордане! Засрами се!" "Јордан: Зошто да молчам, пред кого да молчам, бре? Пари, пари ми требаат!..." "Костадин: Трај! Во домот си ми!" "Јордан: Не траам! Јас, или ти имаш за давање?...(скокнува) Море пари, пари, бре голтар! (крева рака на Костадин)." "Костадин (го зграпчува за гуша): А, куче чорбаџиско! Си дошол огништето да ми го растуриш!..." "Јордан (и тој го фаќа Костадина за гуша): Пари, пари, бре!..."
Костадин, немоќен, заради Симка и бебето, решава да оди на печалба. Втората слика од овој чин го претставува обичајот на заминувањето на печалба, како и разделбата на Симка и Костадин. Надвор од селото, во природа, покрај прошталната чешма се собира групата печалбари и нивните блиски кои ги испраќаат. Пеат песни и пијат. Групата се зголемува, а водачот, стрико Марко ги собира на едно место, да јадат и да тргнат. На крајот ги испраќаат солзите на жените и девојките. Костадин се поздравува со жена си, која ја наведнала главата, не може ни да зборува од насобрани солзи и тага, и и ги кажува последните зборови: "Ех, Симке, Симке!..."
Четврт чин
Првата слика е слика на печалбарскиот живот и се случува во една фурна во Белград. Поминале пет години, а Костадин лежи, облеан во пот и болен од туберкулоза. Неговите другари се грижат за него колку што можат, но лекови не можат да купат, бидејќи за нив треба пари. Суровиот газда Арангел сака да го избрка од фурната, велејќи му дека тоа не е болница. Тој воопшто не чувствува вина за неговата болест која ја добил од неподносливите услови за работа. И тој како Јордан мисли само на парите и загубата што ја трпи чувајќи болен човек кој не може да работи. Последните зборови на Костадин се носталгични, со желба за последен пат да ја види Симка, но и малку и префрла велејќи:
"Костадин: (силно возбуден): Ах, Симке!... Не се согласи на бегање!... Не, не си ти крива... Требаше на сила!... (Се закашлува. Другарите се загрижуваат за него)" "Зафир: (Му помага на Костадина)." "Костадин: Што ми прави таа, мајка ми?" "Зафир: Мисли на тебе." "Костадин: И плаче... Плаче Зафире... Плаче тивко, со неведена глава... Плаче и солзи рони..." "Зафир: И ти плачеш..." "Костадин: Дали ќе ја видам? Дали таа ќе ме види?... (Се закашлува силно. Другарите се стрчуваат кон него)."
Последната слика е враќањето на печалбарите дома, со песна и радост. Коле, синчето на Костадин со нетрпение го очекува татка си кој никогаш не го видел. Но, пред куќата на Костадин пеењето престанува. Тоа значи само едно - дека печалбарот умрел. Коле не сфаќа што се случило и кога Зафир, другарот на Костадин, влегува во куќата да ги даде спечалените пари, детето се стрчува кон него, го прегрнува за колената, мислејќи дека тоа е неговиот татко.
"Коле (трча кон Зафира радосно): Еве го татко, мамо!... (Му ги опфаќа колената на Зафира. Молчење)." "Божана (како не со свој глас): Каде ми е син ми Костадин?..." "Зафир (Молчи. Потем го вади од торбата појасот Костадинов и ќесето со пари; ги предава)." "Симка (го прима ќесето и појасот): Ела, Коле... (Го прегрнува Колета). Татко ти не ќе си дојде... Никогаш не ќе си дојде... Ти пратил пари да го викнеш дедо ти Јордан на задуша..." "Божана (со шепот кон Зафира): Умре?" "Зафир: Умре..."
Елементи на драмското дејство
Етапите во драмата се:
Монгонморт
Монгонморт (Мөнгөнморьт, сребрен коњ) е област во Монголија во покраината Тов.
Кортизол
Кортизол е кортикостероиден хормон или произведени од zona fasciculata на надбубрежните кортекс, која е дел од надбубрежните жлезди. Тој обично се нарекува „хормон на стресот“, со оглед на тоа што неговото ниво се зголемува при стрес и анксиозност. Влијае на зголемување на крвниот притисок и шеќерот во крвта и го намалува имунитетот. Разни синтетички форми на кортизол се користат за лекување на различни болести.
Кортизолот предизвикува зголемување на:
Ондорширет
Ондорширет (Өндөрширээт) е област во Монголија во покраината Тов.
Трансценденција
Во религијата, трансценденција се однесува на аспект на природата и моќта на Бог кои се целосно независни од материјалниот универзум, над сите физички закони. Ова е во контраст со иманентноста, каде бог е целосно присутен во физичкиот свет и на тој начин достапен за суштествата на различни начини. Во религиозното искуство трансценденција е состојба на постоење која ги надминува ограничувањата на физичкото постоење и според некои дефиниции исто така, станува независна од него.
Такаши Фукуниши
(роден ) — јапонски фудбалер.
Репрезентативна кариера
бил член на јапонската репрезентација на Светското првенство 2002 и 2006.
Жена парк (Тетово)
Жена парк ― градски парк сместен на западот на Тетово.
Историја
На 10 април 2017 година, бил пуштен во употреба обновениот парк. Зафатот бил во вредност од 10 милиони денари, пари потрошени од Општина Тетово.
Особености и содржина
Паркот е со вкупна површина од 8,150 м2, уреден со урбана и детска опрема, дрвеста и тревна вегетација.
Кристофер фон Дејлен
Кристофер фон Дејлен (германски: Christopher von Deylen, 10 октомври 1970, Виселхеведе, Германија) — германски музичар, продуцен и основач на групата Schiller. Тој е најдобро познат по неговата работа во областа на хаус музиката и со соработката со Фери Корстен, Дени Тенаглија, Скот Симан, Trance Allstars и многу други.
Галичка свадба
Обичаи
Секоја година за време на Галичката свадба, се почитуваат голем број на обичаи кои ја карактеризираат оваа свадба: чукањето на тапаните, свекрвино оро, носењето на невестата на вода, поставувањето на свадбарскиот бајрак, канењето на мртвите, бричењето на зетот, земањето на невестата, замесувањето на лебот, венчавањето во црквата „Св. Петар и Павле”, и други обичаи, кои полека изумираат но кои во себе содржат и кријат многу детали од животот на Галичанецот во минатото. Во Галичник сега живеат само два житела, но на Петровден има над 5000 посетители и туристи кои доаѓаат да ја гледаат оваа Галичка свадба.
Историја
Според архивски податоци иницијативниот одбор во 1962 година донел одлука да се формира нова културно-туристичка манифестација. Првата Галичка свадба била одржана во 1963 година, а според очевидци, имало илјадници луѓе како публика. Наредната година поминала до помал број посетители заради лошото време. Во наредните години манифестацијата не се одржала, сè до 1973 година кога се изградил асфалтен пат до Галичник. Во тие години сите учесници во манифестацијата биле статисти. Првата вистинска венчавка се одржала во 1991 година, кога младоженците навистина биле венчани во црквата во Галичник. Оттогаш до денес „Галичка свадба“ се одржува секоја година, освен во 2001 година, поради вооружените конфликти во Македонија. Но и тогаш, пред селската чешма било симболично изведено орото „Тешкото“.
Ербенхаузен
Ербенхаузен (Erbenhausen) — општина во округот Шмалкалден-Мајнинген, во сојузната покраина Тирингија, Германија.
Географија
Ербенхаузен се наоѓа во југозападниот дел на ридскиот масив Фордере Рен. Јужно од општината извира Фелда.
Општински единици
Општината има три места:
Ридер (Германија)
Ридер (Rieder) — село и поранешна општина во округот Харц, во Саксонија-Анхалт, Германија. Од 1 декември 2013 е дел од градот Баленштет. Помеѓу 1 јануари 2011 и 19 февруари 2013 била дел од градот Кведлинбург.
Обичен галеб
Обичниот галеб — вид птица од семејството галеби (Laridae). Го има во Македонија.
Опис
Возрасниот обичен галеб личи на трипрстиот галеб. Расте до 43 см и достигнува распон на крилјата од околу 120 см. Тежок е меѓу 300 и 350 гр. Пердувите му се бели, а горната страна на крилјата им е обоена во сиво. Врвовите на крилјата им се црно-бели, додека клунот и нозете, зеленкасто жолти. Младите птици дури во третата година ги добиваат тие бои. Пердувите на мажјаците и женките не се разликуваат. Обичниот галеб може да доживее до 25 години. Огласувањето им звучи како „киеее“ или „киааа“.
Живеалиште
Обичните галеби најчесто живеат на бреговите на морињата, а само ретко можат да се видат на бреговите на слатките води. Распространети се во Северна Европа и Средна Европа. Некои обични галеби ја поминуваат зимата покрај вода, или се селат во Јужна Европа сè до брегот на Северна Африка.
Исхрана
Обичните галеби се хранат со риби. Покрај рибите, јадат и црви, инсекти, делови од растенија и отпадоци. Како и другите галеби, доѓаат на зелени површини и полиња, и јадат сè што е хранливо.
Размножување
Половата зрелост настапува околу третата година. Времето на размножување кај обичните галеби е од мај до јули. Обичните галеби се вгнездуваат во колонии. Гнездото го прават на сува земја со мала вегетација, за родителите да имаат отворен поглед на околината. Растојанието од гнездо до гнездо е меѓу 5 и 20 метри. Женката најчесто снесува 3 јајца во гнездото направено од растенија. Родителите лежат на јајцата 23 до 28 дена, додека да излезат малите галеби. За време од четири до пет недели од изведувањето, галебите можат да летаат.
НБА Ол-стар натпревар 2023
НБА Ол-стар натпревар 2023 бил егзибициски натпревар одигран на 19 февруари 2023 година. Ова било 72-рото издание на НБА Ол-стар натпреварот, годишен натпревар на најголемите ѕвезди во НБА лигата. Натпреварот се одржал во Вивинт Арена во Солт Лејк Сити, Јута, домот на Јута Џез. Солт Лејк Сити претходно бил домаќин на НБА Ол-стар натпреварот пред точно 30 години во 1993.
Во натпреварот се сретнале тимот на Леброн и тимот на Јанис;
Тренери
Џо Мацула, тренерот на Бостон Селтикс, се квалификувал како главен тренер на тимот Јанис на 30 јануари.
Мајкл Мелоун, тренерот на Денвер Нагетс, се квалификувал како главен тренер на тимот Леброн на 1 февруари.
Олимписки стадион Ататурк
Олимписки стадион Ататурк (турски: Atatürk Olimpiyat Stadyumu) — фудбалски стадион кој се наоѓа во Истанбул, Турција.
Стадионот е именуван по Мустафа Кемал Ататурк, основачот и прв претседател на Република Турција. Неговата изградба започнала во 1999 година и била завршена во 2002 година, по неуспешниот обид на Турција да победи како земја-организатор на Олимписките игри во 2008 година, кои на крајот се одржале во Пекинг. Изградбата на стадионот чинела околу 140 милиони американски долари.
Со своите 76.092 седишта и олимписки димензии, од страна на УЕФА стадонот добил титулата „Петѕвезден спортски комплекс“ во 2004 година. Ова му овозможило на стадионот да биде домаќин на финалето од Лигата на шампионите во 2005 година помеѓу Милан и Ливерпул. Освен тоа, во текот на својата историја стадионот бил домаќин и на неколку европски атлетски натпревари.
На овој стадион своите домашни натпревари ги играле ФК Истанбул Башакшехир (2007–2014), ФК Галатасарај (2003–2004) и ФК Бешикташ (2013–2016). Денеска се користи од страна на Фудбалската репрезентација на Турција како и финалето од Фудбалскиот куп на Турција.
NGC 5674
NGC 5674 — спирална галаксија во соѕвездието Девица, заведена во Новиот општ каталог на длабоконебесни тела.
Откривање
Објектот е откриен на 12 мај 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5674 е од видот SBc. Видливиот сјај со голо око изнесува 13 m, а оној во рамките на интервалот од минималната до максималната честота 13,7 m, додека површинскиот сјај изнесува 13 m/лм2. NGC 5674 има привидни димензии од 1,1' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 33 м 52,2 с, а неговата деклинација, односно висината на лакот на тој агол, +5° 27' 31"". Положбениот агол на објектот е во износ од 30°.
Други поделби
Проучување на NGC 5674 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 52042. Во рамките на атласот на длабокото небо, Уранометрија 2000.00, објектот припаѓа на групата означена со бројот 242; додека во Каталогот на основни ѕвезди (GSC) е групиран под бројот 331. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1418.
Лиза (рапер)
Лалиса Манобал (родена Пранприја Манобал ; 27 март 1997 година), позната мононимно како Лиза, е тајландски рапер, пејач и танцувач. Таа е членка на јужнокорејската група за девојки Blackpink формирана од YG Entertainment.
Лиза го направила своето соло деби со нејзиниот сингл албум Лалиса во септември 2021 година. Албумот продаде над 736.000 копии во неделата на објавување во Јужна Кореја, што ја прави првата жена изведувач што го направила тоа. Музичкото видео за неговиот главен сингл со исто име забележа 73,6 милиони прегледи на YouTube во првите 24 часа од објавувањето, со што стана најгледаното музичко видео во првите 24 часа на платформата од соло изведувач. И „Лалиса“ и вториот сингл на албумот „Пари“ беа топ-десет хитови на Билборд Глобал 200.
Лиза има заработено неколку признанија, вклучително и пет Гинисови рекорди, Мнет азиска музичка награда, музичка награда Гаон чарт и првата музичка награда за видео музика на Ем-ти-ви и музичката награда на Ем-ти-ви Европа некогаш освоена од солист на К-поп. Таа е еден од највлијателните К-поп идоли на глобално ниво и е најследен К-поп идол на Инстаграм од 2019 година.
1997–2010: Ран живот
Родена како Пранприја Манобал на 27 март 1997 година во провинцијата Бурирам, Тајланд, подоцна законски го сменила своето име во Лалиса, што значи пофалуваниот, по совет на гатачка со цел да донесе во просперитет. Како единствено дете, таа била одгледана од нејзината мајка Тајланд и очув од Швајцарија. Мајката на Лиза се вика Читип Брусвајлер. Нејзиниот очув е Марко Бришвајлер, готвач, моментално активен во Тајланд. Лиза завршила средно образование во I и II училиште Praphamontree.
Откако започнала часови по танц на четиригодишна возраст, таа редовно се натпреварувала на танцови натпревари во текот на нејзиното детство, вклучително и во „To Be Number One“, и се придружила на единаесетчлената танцова екипа We Zaa Cool заедно со БамБам од Got7. Во септември 2009 година, групата влегла во натпреварот LG Entertainment Million Dream Sanan World што се емитува на Канал 9 и ја освои наградата „Специјален тим“. Лиза, учествувала на натпревар во пеење како училишен претставник за „Топ 3 добри морали на Тајланд“, организиран од Центарот за промоција на моралот на почетокот на 2009 година, каде што завршила второпласирана.
2012–2015: пред-деби
Во 2010 година, 13-годишната Лиза отишла на аудиција за да се приклучи на јужнокорејската издавачка куќа YG Entertainment во Тајланд. Од млада возраст, Лиза се заинтересирала за идолите на К-поп, имено им се восхитувала на уметниците Big Bang и 2NE1, и посакала еден ден да тргне по сличен пат. Меѓу 4.000 апликанти, таа била единствената личност која се квалификувала, што го натерала тогашниот извршен директор Јанг Хјун-сук да и понуди на Лиза шанса да стане приправник во YG Entertainment. Лиза импресионирала еден од судиите, Дени Им од 1TYM, на аудициите, а тој подоцна ја пофалил нејзината доверба на сцената и нејзиниот став надвор од сцената.
Во 2011 година, Лиза се преселила во Јужна Кореја за да ја започнела својата формална обука како приправник, која траела пет години. Таа официјално се приклучила на етикетата како нивен прв неетнички приправник од Кореја на 11 април 2011 година. Во ноември 2013 година, таа се појавила во музичкото видео на Тајанг за синглот „ Ринга Линга “ како танчерка во позадина, заедно со членовите на iKon и Winner. Во март 2015 година, Лиза ја презела својата прва работа во моделирање за брендот за улични облеки Nona9on, по јужнокорејскиот козметички бренд Moonshot во 2016 година.
2016–сега: Деби со Blackpink и соло потфати
Во август 2016 година, Лиза дебитирала како една од четворицата членови на јужнокорејската група за девојки Blackpink, како и првата неетнички Корејка која дебитирала под агенцијата. Блекпинк дебитирал со сингл албумот Square One со водечките синглови „Whistle“ и „Boombayah“. „Whistle“ постигнал совршено „all-kill“, на врвот на сите јужнокорејски топ листи по своето деби. Од септември 2022 година, групата објавила три студиски албуми, Blackpink, in Your Area, The Album и Born Pink, три продолжени драми, Blackpink,Square Up и Kill This Love и два сингл албуми, Square One и Square Two.
Лиза била избрана од воената естрадна програма MBC Real Man 300 како постојан член на шоуто како дел од изданието на Корејската армиска академија од 21 септември 2018 година наваму. Шоуто ја означила нејзината прва постојана улога на телевизиска програма од дебито. Нејзиниот изглед ѝ донесол неофицијална награда насловена како „Лик на годината“ преку доделувањето на наградите MBC Entertainment во 2018 година.
На 5 ноември 2018 година, таа го открила својот канал на YouTube, Lilifilm Official, фокусирајќи се на патувањето и начинот на живот заедно со танцовите изведби. Од јули 2019 година, таа собрала над 1,3 милиони претплатници и доби златно копче за репродукција на YouTube. Имено, едно од видеата за танцови перформанси станало вирално во 2020 година поради мем каде капите на екранот на нејзините нозе беа поставени на торзото на ликот или јавната личност, често со натпис „Дали функционираше?". Познати личности вклучувајќи ги Доли Партон, Стивен Колберт . Џејмс Корден, Лук Еванс и Лил Нас Икс учествувале и во мемето, објавувајќи фотографии со нозете на Лиза.
Во март 2020 година, Лиза служела како ментор за танц во текот на програмата за преживување на кинеската група девојки на iQIYI , Youth With You, сезона 2. Во февруари 2021 година, таа се вратила како ментор за танц во шоуто за преживување на кинеската група за момчиња Youth With You сезона 3.
На 19 април 2021 година, официјален претставник на YG Entertainment му откри на јужнокорејскиот медиум The Korea Herald дека Лиза ќе дебитирала како трета солистка од нејзината група, а распоредот подоцна ќе бил официјално објавен преку известување. На 12 јули, преку Star News, нејзината етикета открила дека снимањето за нејзиниот спот е во тек.
На 28 август 2022 година, Лиза ја освоила наградата за видео музика на Ем-ти-ви за најдобро видео за К-поп за „Лалиса“ и станала првиот соло-к-поп изведувач во историјата што освоил награда за видео музика на Ем-ти-ви. На 13 ноември, на Лиза и била доделена музичката награда на Ем-ти-ви Европа за најдобар К-поп и станала првиот соло К-поп изведувач во историјата што освоил и музичка награда на Ем-ти-ви Европа.
Одобрувања
Преку нејзината работа како модел за јужнокорејскиот козметички бренд Moonshot, таа станала нивниот бренд амбасадор во Кина на 21 март 2018 година.
На 25 јули 2019 година, Лиза станала бренд амбасадор и презентер исклучиво за новата колекција лансирана во Тајланд каде шест од производите го вклучувале потписот на Манобан како дел од пакувањето. На 28 март 2019 година, Лиза го потпишала својот прв соло договор за одобрување за AIS Тајланд, најголемиот GSM мобилен телефонски оператор во Тајланд. Лиза станала најплатената презентерка на брендот за AIS. Понатаму, нејзината рекламна кампања станала највисоко оценета реклама во Тајланд. На 11 мај 2019 година, Лиза станала бренд презентер за Samsung Galaxy S10 во Тајланд. Нејзиниот прв промотивен материјал за брендот бил објавен на 14 мај. Мобилната игра Ragnarok M: Eternal Love ја користе Лиза како нивен модел за одобрување и се појавува како лик на нивниот сервер „Midnight Party“ од 24 јули 2019 година наваму.
Во јануари 2020 година, Лиза му се придружила на етикетата Winner 's Mino како модел за поддршка за сезоната на облека My Shelter на брендот за спортска облека Adidas SS20. Преку новооткриената популарност на Лиза во Кина преку нејзиното појавување на iQIYI 's Youth With You 2 како ментор за танц, таа била откриена дека е новиот портпарол на брендот во Кина за компанијата за омекнување D&amp;G Downy на 13 мај. Наскоро таа станала нов портпарол на брендот за една од најголемите кинески млечни компании, кинескиот бренд за јогурт на Mengniu Dairy, Женгули. На 27 јуни, Tencent Games ја објавил Лиза како најновиот портпарол на Supercell во Кина за нивната мобилна видео игра, Brawl Stars. Во октомври 2020 година, MAC во сопственост на Лаудер ја именувал Лиза за нивниот најнов глобален амбасадор на брендот. Таа станала заштитно лице на нивните реномирани колекции и клучни кампањи, како и муза за иновативни проекти. „Секогаш самоуверена и никогаш не треба да бега од ризици, таа ја отелотворува нашата посветеност да ја славиме индивидуалноста и самоизразувањето пред сè друго“, објаснил вишиот потпретседател и глобален креативен директор, Дру Елиот. „Едвај чекаме нејзините фанови да видат што им подготвува преку нашата соработка“.
На 22 февруари 2021 година, Лиза била објавена како поддржувач на паметниот телефон Vivo S9. Таа била поддржувач на паметниот телефон Vivo S7 во 2020 година. Во март 2022 година, Лиза станала амбасадорка на виски брендот Чивас Регал и глумела во кампањата „I Rise, We Rise“.
Мода и фотографија
На 16 февруари 2021 година, Лиза се придружила на гостинското жири за француската модна награда ANDAM.
Преку YG Entertainment, Лиза објавила ограничена едиција со фото-книга со наслов „0327“ составена целосно со фотографии направени самостојно преку филмска камера. Фото-книгата била објавена на нејзиниот роденден во 2020 година. Вториот том бил објавен следната година на 27 март 2021 година.
На 13 ноември 2021 година, било откриено дека Лиза ќе ја објави својата колекција со американскиот бренд за убавина MAC Cosmetics, насловена „MAC x L“. Нејзината колекција вклучувала руменила во прав, молив за очи, палета на сенки за очи и пудра за лице.
Филантропија
На 17 септември 2019 година, по поројниот дожд кој што бил донесен од монсуните, предизвикал поплави низ 32 тајландски провинции, тајландската блогерка за убавина Кои Онуса, роднина на Лиза, открила дека Лиза донирала 100.000 во фондот на тајландскиот актер Бин Бунлуерит за да им помогне на евакуираните. во поплавите како помош при катастрофи.
Во септември 2021 година, Лиза изразила интерес да се приклучи на социјалната програма предводена од Корејската фондација за меѓународна културна размена во партнерство со YG Entertainment за провинцијата Бурирам, и наскоро отворила онлајн сметка за да помогне во собирањето донации. Партнерството помеѓу фондацијата и YG Entertainment имало за цел да изгради културен комплекс од 160 квадратни метри во училиштето Non Suwan Phitthayakhom во Бурирам, меѓу другото што вклучувало обезбедување на компјутери, проектори и друга мултимедијална опрема за училиштето и основање академија за танц на К-поп со персонал од локални инструктори.
Влијание
Лиза често се наведувала како влијание на други поединци кои работат во истото поле како музичар во јужнокорејската музичка индустрија. Преку интервјуа, поранешната членка на Nature, Гага и членката на групата девојки Hot Issue, Мајна ја открила Лиза како нивни модели.
Додека Лиза ја имала својата прва самостојна насловна страница на списанието за изданието на Харперс Базар Тајланд во мај 2019 година, MEI, дистрибутер на Harper's Bazaar, објавила дека сите 120.000 отпечатени примероци на залиха се распродадени. Било објавено дека, во просек, вообичаено се печатат 30.000 примероци, а познатите личности имаат просечно печатени 60.000 примероци. Сепак, и покрај продадените 120.000 примероци, барањето на јавноста сè уште не било исполнето.
По присуството на Лиза на модното шоу на Селин за колекцијата за машка пролет, лето 2020 година во Париз, Франција, за време на модната недела во Париз, Лист објавила дека глобалните пребарувања за чантата на Селин триумфирале за 66% на 28 јуни 2019 година, откако таа објавила слика за стилот на нејзините социјални мрежи, со што го привлекла вниманието на многумина од пошироката јавност.
Според „Истражувањето на странските корејски бранови 2021“ спроведено од Министерството за култура, спорт и туризам на организацијата и Корејската фондација за меѓународна културна размена, Лиза била наведена како една од дваесетте „Најпопуларни корејски пејачки во странство“ заедно со јужнокорејските музичари G-Dragon, IU, Psy, Blackpink и повеќе. Истражувањето собрало податоци низ 18 земји во светот, вклучувајќи ги Кина, Индија, Австралија, Јужна Африка и Русија. Во истражувањето учествувале вкупно 8.500 мажи и жени на возраст меѓу 15 и 59 години. Во истражувањето во 2021 година, спроведено од YouGov, британска меѓународна агенција, Лиза била избрана за една од дваесетте жени со најмногу восхит во светот заедно со Мишел Обама, Анџелина Џоли, кралицата Елизабета Втора и многу повеќе.
Објавувањето на Лиза како првиот женски К-поп идол на MAC Cosmetics што ќе бил назначен за глобален бренд амбасадор генерира 1,83 милиони долари во MIV®, со објавата на MAC која генерира 506 илјади долари во MIV® – претставувајќи ја нивната врвна брендирана позиција на 2020 година и ги правела една од најдобрите соработки за убавина на годината. Нејзината објава на Инстаграм како глобален амбасадор на MAC Cosmetics добила повеќе од 5,6 милиони лајкови и 74.000 коментари. Забележано е дека нејзините партнерства се чувствуваат вистински бидејќи таа често ги прикажувала истите брендови низ нејзините канали на социјалните медиуми. Успехот на нејзините поддржувања и партнерства делумно се припишувал на оваа автентичност. Поради нејзината моќ на влијание и маркетиншки потенцијал, Лиза се користи како пример за промена на промотивните стратегии во индустријата за мода и шминка.
Награди и номинации
Won
Приватизацијата во Република Македонија
Процесот на приватизација во Република Македонија започна во 1989 година во тогашната СФРЈ со таканаречените закони на Анте Марковиќ (Законот за општествен капитал и Законот за лични доходи). Концептот на приватизација според тие закони беше интерно акционерство, кога со големи дисконти вработените акционери станаа сопственици во најголем дел во своите претпријатија. Подоцна во јуни 1993 година беше донесен македонскиот Закон за трансформација на претпријатија со општествен капитал, кој воведе поразличен и сосема попазарен модел на приватизација со кој се интензивира процесот на приватизација. Потоа, во 1995 година се донесе Законот за преструктуирање на дел од претпријатијата кои во своето работење искажуваат загуби, а во 1996 година и Законот за трансформација на претпријатијата и задругите со општествен капитал кои стопанисуваат со земјоделско земјиште. Во 1996 година е донесен уште еден закон, Законот за приватизација на државниот капитал во претпријатијата, со чиј член 14 се предвидува попусти за продажба на државниот капитал, за промптно плаќање со денари во готово при продажбата на државниот капитал со јавен повик, од 60%.
Со процесот на приватизација раководеше Агенцијата за трансформација на претпријатијата со општествен капитал, попозната како Агенција за приватизација. При нејзиното затворање, на крајот од 2003 година беа продадени акции и удели во 1.700 претпријатија за што државата инкасираше нешто над 2 милијарди и 300 милиони евра. Според одредени проценки, во овој процес на приватизација државата инкасираше едвај 20% од вредноста на претпријатијата.
Се смета дека од земјите во Централноисточна Европа, за најнеуспешни се сметаат процесите на приватизација во Македонија и во Романија. Најлош резултат од трансформацијата на државните претпријатија се таканаречените претпријатија-загубари. Како загубари во 1994 година биле издвоени 25 претпријатија, во 1999 година уште 12 претпријатија го добија статусот на загубари, а во 2001 година уште 40 нови. Со приватизацијата речиси 95 отсто до македонските претпријатија се приватизирани.
Изгубен викенд
Изгубен викенд (англиски: The Lost Weekend) - американски драма филм, добитник на оскар, од 1945, режиран од Били Вилдер (Billy Wilder), според сценариото на Чарлс Брекет (Charles Brackett), засновано врз истоимениот роман на Чарлс Р. Џексон. Во филмот глумат: Реј Миланд (Ray Milland), Џејн Вајман (Jane Wyman), Филип Тери (Phillip Terry), Хауард Да Силва (Howard Da Silva) и Дорис Даулинг (Doris Dowling). Во 2011 филмот бил додаден во Националниот филмски регистар во конгресната библиотека на САД. Овој филм му го донел првиот „Оскар“ на режисерот Вајлдер, а освоил уште три „Оскари“: за најдобар филм, за сценарио и за главна машка улога (Миланд). Со својата глума, Миланд (кој бил релативно непознат глумец) ги воодушевил критичарите, играјќи ја улогата реалистично и без претерување. Филмот се смета за една од најразработените студии на алкохолизмот, но некои му забележуваат на исфорсираниот среќен крај.
Синопсис
Дон Бирнам (го игра Миланд) сака да стане писател. Поради неуспешните обиди да ги заврши започнатите раскази, кај него се јавува несигурност и фрустрација, а како последица на тоа, запаѓа во алкохолизам. Неговиот брат Вик (го игра Тери) се обидува да му помогне така што ќе го однесе в село. Меѓутоа, Дон успева да се извлече од несаканото патување така што ја наговара свршеницата Хелен (ја игра Вајман) да појде во театар заедно со Вик. За тоа време, Дон успева да побегне и оди во блискиот бар, каде се опива, а потоа продолжува со пиењето. Најпосле, кога нема повеќе пари, најпрвин се обидува да ја украде чантата на една дама во барот, а потоа сака да ја продаде машината за пишување, но сите заложни куќи се затворени. Во очај, тој оди кај една девојка (која го сака) и од неа добива пари, но веднаш потоа, паѓа по скалите и се онесвестува. Кога се буди, дознава дека се наоѓа во болницата, во одделот за алкохоличари. Сепак, тој успева да побегне и се враќа дома, решен да изврши самоубиство, но во тоа го одвраќа Хелен, која го убедува дека може да стане успешен писател, ако пишува за своето животно искуство.
Сумбер, Тов
Сумбер (Сүмбэр) е област во Монголија во покраината Тов.
1814 во книжевноста
1814 година во книжевноста содржи некои значајни настани.
Хаифа (округ)
Округ Хаифа (מחוז חיפה, Mehoz Ḥeifa) — еден од шестте окрузи во Израел. Административен центар на округот е градот Хаифа. Вкупната површина на округот е 864 км2.
Демографија
Според податоците од 2011:
Вкупно население: 926,700 (2011) Етнички состав: Арапи: 233,000 (25.1%) Евреи: 642,700 (69.4%) други: 51,000 (5.5%) Религија: Евреи: 642,700 (69.4%) Муслимани: 192,300 (20.8%) Друзе: 24,300 (2.6%) Христијани: 22,900 (2.5%) некласифицирани: 44,400 (4.8%)
NGC 3271
NGC 3271 — спирална галаксија во соѕвездието Пумпа, заведена во Новиот општ каталог на длабоконебесни тела.
Откривање
Објектот е откриен на 1 мај 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3271 е од видот SB0. Видливиот сјај со голо око изнесува 11,8 m, а оној во рамките на интервалот од минималната до максималната честота 12,9 m, додека површинскиот сјај изнесува 13,5 m/лм2. NGC 3271 има привидни димензии од 3,3' х 1,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 30 м 26,5 с, а неговата деклинација, односно висината на лакот на тој агол, - 35° 21' 36". Положбениот агол на објектот е во износ од 106°.
Кирил Симоновски - Џина
Животопис
Тој се смета за првиот македонски спортист што веднаш по Втората светска војна, поточно во август 1945 година, заминал во Белград, прекомандуван од скопската воена област во белградската. Прекомандата била услов Џина да биде член во тоа време на еден од најдобрите фудбалски клубови во Југославија, Партизан, односно тој е првиот македонски фудбалер што настапил за Партизан. Во овој клуб Џина останал околу четири и пол години и настапил на 171 пријателски, првенствени и меѓународни натпревари. Настапот на Партизан не можел да се замисли без Кирил Симоновски – Џина. Со својот клуб тој играл во СССР, Полска, Чехословачка, Франција, Романија, Унгарија, Бугарија, Албанија, Грција, Германија, Швајцарија, Алжир, Израел и др.
Тој е првиот македонски спортист што успеал да ја носи капитенската лента на една југословенска репрезентација, прв македонски спортист носител на златен медал на официјално меѓународно натпреварување од Балканското фудбалско првенство.
Франкенхајм/Рен
Франкенхајм/Рен (Frankenheim/Rhön, исто така позната и како Франкенхајм на Рен; ренски: Frankeme) — општина во округот Шмалкалден-Мајнинген, во Тирингија, Германија.
Тимјаничка Река
Тимјаничка Река или Неготинска Река — река која поминува низ градот Неготино, во средишниот дел на Македонија. Реката во текот на нејзиното течение низ градот Неготино е во целост уредена со посебен бетонски кеј, со што градот е заштитен од поплава, бидејќи самата река е спуштена под нивото на самиот град, а бетонските прегради се високи и до два метри. Реката во Неготино поминува низ самиот негов центар, покрај единствената градска црква, градскиот плоштад и главниот булевар.
Изворот на реката се наоѓа во близина на селото Тимјаник, соседно село на градот Неготино, по кое и самата река е првично наречена.
Уреденост
Реката има уредено бетонско корито кога влегува во градот Неготино, а во самиот дел на градот во одредени делови, како кај градскиот плоштад, реката е спуштена и покриена со бетон и одозгора.
Испуштање на фекалните и отпадните води од целиот град се врши во Неготинска Река без никакво прочистување.
Воедно, голем проблем за самата река и нејзиниот тек низ градот е неколкудневниот септемвриски панаѓур, кој се одржува традиционално во Неготино, а по кој најчесто коритото на реката е преполно со ѓубре и смет од најразличен вид.
Поплава
Реката во 1995 година предизвикала поројна поплава. Поплавата во краткиот период оставила огромни материјални штети, но поминала без човечки жртви. Покрај реката има широк појас без куќи, па така водата која течела надвор од коритото на реката имала слободен простор на движење.
Поплавата во центарот на Неготино се случила по излевање на реката од градското корито, по олујното невреме во кое за кратко време наврнале 175 мм врнежи.
Томас Енквист
Томас Карл Јохан Енквист (роден на 13 март 1974 година) е поранешен шведски професионален тенисер. Тој стигнал до финалето на Австралија Опен во 1999 година и освоил вкупно 19 титули во поединечна конкуренција, вклучувајќи три титули на Мастер серијата. Во ноември 1999 година, тој стигнал до највисокото свое рангирање и тоа светскиот играч број 4.
Тениска кариера
Во текот на неговата кариера, Енквист завршил четири сезони рангиран во топ 10 и освојувал најмалку една АТП титула во шест последователни години. Во 1998 година тој бил подложен на операција во Стокхолм за отстранување на мало парче коска од десното стапало, а исто така имал операција на десното рамо за да ја отстрани повредата од понатамошно истегнување. И покрај сите тие операции, Енквист забележал неколку импресивни победи, вклучително и победи над светскиот играч број 1 во тоа време Пит Сампрас, потоа Хуан Карлос Фереро и Енди Родик.
Енквист освоил вкупно 19 титули во поединечна конкуренција, од кои најзначајните му се титулите на АТП Мастерс серијата во Париз (1996), Штутгарт (1999) и титулите во поединечна конкуренција, но и во двојки во Синсинати - САД (2000). Во освојувањето на Мастерсот во Штутгарт, тој ги победил четворицата најдобри од 10те првопласирани играчи, вклучувајќи го и светскиот број 1 Андре Агаси.
Неговата најдобра игра на гренд слем турнири му била во 1999 година, кога ги победил Јан-Мајкл Гамбил, Бајрон Блек, Пет Рафтер, Марк Филипусис, Марк Росет и Николас Лапенти пред да го загуби финалето на Австралија опен од Евгениј Кафелников од Русија. Тој, исто така, стигнал до четврт-финалето на Вимблдон во 2001 година како и на Австралија Опен во 1996 година.
Енквист бил главен играч на шведскиот Дејвис куп тим. Во 1998 година, тој и помогнал на Шведска да стигне до финалето на Дејвис купот по четврти пат во последните пет години.
Од 2017 до 2019 година, Енквист бил капитен на шведскиот Дејвис куп тим. Моментално тој работи како коментатор за Еуроспорт за Шведска. Енквист во моментов е и актуелен заменик капитен за Тим Европа во Лејвер Купот, позиција што ја добил од првиот турнир.
Петровден
Петровден — православен празник што се одбележува секоја година на 12 јули. Празникот е посветен на Апостол Петар. се смета за еден од најголемите празници по Велигден.
Еден од најзначајните настани на Петровден е почетокот на традиционалната Галичка свадба.
Во Македонија
Петровден повеќе се смета за црковен празник, постарите луѓе одат во црквата, а кој постел во Петровденскиот пост се причестува. На овој ден може и да се работи зашто е во време на најголемата жетва, а според верувањето дури и светецот (Св. Петар) тој ден земал срп и жнеел. Некој го држат празник само до пладне, а попладне работат.
Галичник
Во Галичник Петровден се сметал за голем празник, тогаш иделе печалбарите и тогаш се правеле и свадбите. Останало забележано дека некогаш во еден ден имало 50 свадби, а удирањето на тапаните се слушало дури во Албанија.
Охридско
Според преданието што во Охрид го забележал Е. Спространов „Петре и Павле биле побратими. Сек’де заедно оделе, ама Павле бил болен. Петре си рекол: Ов’ј чоек ќе умрит, ја ај да му ископам гробот. Ко фатил да му копат, дошол Ристос и го опитал: Шо копаш бре Петре? -Ами Павле је болен рекол, та му го коп’м гробот. – Ја ај легни да видиме, али чинит за тебе! Петре легнал и не станал веќе. Ето затоа рекле: Не копај гроб за друѓего, за да не влезиш сам во него. Петре копаше гроб за Павлета, ама сам умре во него, а Павле си остана ушче да си живејт”.
Национален парк Нелсонски Езера
Националниот парк Нелсонски Езера (англ. Nelson Lakes National Park) е национален парк кој се наоѓа на Јужниот Остров на Нов Зеланд.
Формиран е во 1956 и зазема површина од 1.020 км². Во неговото средиште се наоѓаат две големи езера, Ротоити и Ротороа. Во паркот спаѓаат и околните долини (со реките Траверс, Сабин, и Дирвил, горното течение на Матакитаки) и планинските венци (Сент Арно, Маунт Роберт). Паркот е мошне популарно место за кампување, планинарство и риболов.
Паркот е од управа на Службата за заштита на природата кои имаат посетителски центар во селото Сент Арно кој нуди корисни информации за сите аспекти на паркот.
Пристап до паркот
Главни влезови во паркот се кај езерото Ротоити и селото Сент Арно, крај автопатот Highway 63, околу 100 километри од Нелсон и Бленем. Спореден влез има и кај езерото Ротороа, скршнувајќи од автопатот State Highway 6 кај Гованбриџ. До паркот сообраќаат комбиња кои го поврзуваат со Сент Арно, Нелсон, Бленем и Пиктон.
Активности
Поголемите кампови се наоѓаат крај брегот на езерото Ротоити; со еден помал кај езерото Ротороа.
Паркот има мрежа од планинарски патеки, од кратки прошетки кај езерата Ротоити и Ротороа, до повеќедневни планинарења по поизолираните краишта. Еднодневни патеки се кружната патека околу езерото Ротоити, и на планините Сент Арно и Маунт Роберт. Најпопуларната долга планинарска маршрута е Траверс-Сабин и други кружни патеки крај езерото Енџелус.
Скијачкиот центар на Маунт Роберт повеќе не работи, но затоа во близина се скијачките терени „Рејнбоу“ од источната страна на венецот Сент Арно, непосредно надвор од паркот.
Други активности кои се практикуваат се алпинизмот, пловидбата, риболовот, и планинскиот велосипедизам. За повеќе информации посетете ја страницата на Службата за заштита на природата подолу.
Ротоитски остров
Ротоитскиот копнен остров (Rotoiti Mainland Island) зафаќа површина од 825 хектари букова шума околу езерото Ротоити. Ова ре проект кој има за цел да ги елиминира сите донесени штетници како ласицата, посумот, осите и глодачите, и да се овозможи обновата на шумите и враќањето на автохтоните животински видови.
Цунејасу Мијамото
(роден ) — јапонски фудбалер.
Репрезентативна кариера
бил член на јапонската репрезентација на Светското првенство 2002 и 2006.
Копили
Копили (Копили) е село во Украина, Полтавска Област, Полтавски Реон, Се наоѓа во општината Терешки, на 3 км југоисточно од Полтава во близина на сливот на реките Ворскла и Коломак. Сместено е на автопатот E40 и железничката пруга Полтава—Красноград.